CELEX: 32014R0456
Language: sk
Date: 2014-04-29 00:00:00
Title: Vykonávacie nariadenie Komisie (EÚ) č. 456/2014 z  29. apríla 2014 o zatriedení určitého tovaru do kombinovanej nomenklatúry

6.5.2014   
            
            
               SK
            
            
               Úradný vestník Európskej únie
            
            
               L 133/33
            
         VYKONÁVACIE NARIADENIE KOMISIE (EÚ) č. 456/2014
   z 29. apríla 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení vydanej v súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov od nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29.apríla 2014
      
         
            Za Komisiu
         
         
            v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok (tzv. súprava rádiom ovládaných zásuviek – radio- controlled socket set) v balení obsahujúcom dva diaľkovo ovládané prepínače/spínače a diaľkové ovládanie.
                  Každý diaľkovo ovládaný prepínač/spínač sa nachádza pod samostatným krytom, ktorý pozostáva zo zástrčky, zásuvky, programovacieho tlačidla, prepínača/spínača a rádiového prijímača, a je určený na napätie 230 V a maximálny prúd 10 A.
                  Programovacie tlačidlo sa používa na identifikáciu medzi prepínačom/spínačom a diaľkovým ovládaním. Môže sa tiež použiť ako manuálny prepínač/spínač.
                  Diaľkové ovládanie funguje na prenosovej frekvencii v rozpätí 433,05 – 434,79 MHz na vzdialenosť približne 30 m a ovláda oba prepínače/spínače nezávisle jeden od druhého.
                  Výrobok sa používa na zapínanie a vypínanie zariadení pripojených k zásuvkám pomocou diaľkového ovládania.
               
               
                  8536 50 80
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8536, 8536 50 a 8536 50 80.
                  Prepínače/spínače sú ovládané diaľkovým ovládaním nezávisle jeden od druhého. Výrobok nie je preto možné považovať za funkčnú jednotku v zmysle poznámky 4 k XVI. triede, keďže uvedené jednotlivé komponenty spoločne neplnia jasne určenú funkciu.
                  Vzhľadom na objektívne charakteristické vlastnosti je funkciou výrobku zapínanie a vypínanie zariadení pripojených k zásuvkám pomocou diaľkového ovládania. Zatriedenie do položky 8526 ako rádiový prístroj na diaľkové ovládanie je preto vylúčené.
                  Keďže výrobok sa používa ako diaľkovo ovládané prepínače/spínače, zástrčka a zásuvka sa považujú za neoddeliteľné komponenty potrebné na jeho prevádzku. Preto je zatriedenie do podpoložky 8536 69 90 ako zástrčky a zásuvky vylúčené.
                  Výrobok sa preto má zatriediť pod číselný znak KN 8536 50 80 ako ostatné prepínače, vypínače a spínače na napätie presahujúce 60 V.